

VLADA REPUBLIKE HRVATSKE

Zagreb, 19. rujna 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo uprave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Nikole Grmoje, u vezi s brojem osoba u ministarstvima koje rade na poslovima odnosa s javnošću |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Nikole Grmoje, u vezi s brojem osoba u ministarstvima koje rade na poslovima odnosa s javnošću - odgovor Vlade

Zastupnik u Hrvatskome saboru, Nikola Grmoja, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s brojem osoba u ministarstvima koje rade na poslovima odnosa s javnošću.

Na navedeno zastupničko pitanje Vlada Republike Hrvatske, daje sljedeći odgovor:

* u Ministarstvu financija poslove odnosa s javnošću obavljaju četiri osobe
* u Ministarstvu pravosuđa poslove odnosa s javnošću obavlja sedam osoba (četiri na neodređeno vrijeme, a tri na određeno vrijeme)
* u Ministarstvu zaštite okoliša i energetike poslove odnosa s javnošću obavljaju dvije osobe
* u Ministarstvu kulture poslove odnosa s javnošću obavlja jedna osoba
* u Ministarstvu zdravstva poslove odnosa s javnošću obavlja jedna osoba
* u Ministarstvu vanjskih i europskih poslova poslove odnosa s javnošću obavljaju četiri osobe
* u Ministarstvu turizma poslove odnosa s javnošću obavlja jedna osoba
* u Ministarstvu rada i mirovinskoga sustava poslove odnosa s javnošću obavljaju dvije osobe
* u Ministarstvu obrane poslove odnosa s javnošću obavlja sedam osoba
* u Ministarstvu graditeljstva i prostornoga uređenja poslove odnosa s javnošću obavlja pet osoba
* u Ministarstvu hrvatskih branitelja poslove odnosa s javnošću obavlja jedna osoba
* u Ministarstvu poljoprivrede poslove odnosa s javnošću obavljaju tri osobe
* u Ministarstvu državne imovine poslove odnosa s javnošću obavljaju tri osobe
* u Ministarstvu znanosti i obrazovanja poslove odnosa s javnošću obavljaju dvije osobe
* u Ministarstvu za demografiju, obitelj, mlade i socijalnu politiku poslove odnosa s javnošću obavlja jedna osoba
* u Ministarstvu mora, prometa i infrastrukture poslove odnosa s javnošću obavlja osam osoba
* u Ministarstvu gospodarstva, poduzetništva i obrta poslove odnosa s javnošću obavljaju četiri osobe
* u Ministarstvu unutarnjih poslova poslove odnosa s javnošću u sjedištu Ministarstva unutarnjih poslova i u dvadeset policijskih uprava obavlja ukupno četrdeset i sedam osoba
* u Ministarstvu regionalnoga razvoja i fondova Europske unije poslove odnosa s javnošću obavlja jedna osoba
* u Ministarstvu uprave poslove odnosa s javnošću obavljaju tri osobe.

Eventualno potrebna dodatna obrazloženja u vezi s pitanjem zastupnika, dat će Ivan Malenica, ministar uprave.

PREDSJEDNIK

mr. sc. Andrej Plenković